|  |
| --- |
| **HRVATSKA POLJOPRIVREDNA KOMORA**  Ulica grada Vukovara 78, 10116 Zagreb, HRVATSKA  Tel: +385 (01) 6109 809 komora@komora.hr  OIB: 70354371893  www.komora.hr |

Zagreb, 1.veljače 2023.

**ZAPISNIK SA 3.SJEDNICE**

**ODBORA ZA MLJEKARSTVO**

Sjednica se održala 30. siječnja (ponedjeljak) 2023. godine s početkom u 10:00 sati uživo u prostorijama HPK, ulica grada Vukovara 78.

Nazočni: Željko Turčić, Marina Ivančan Krznarić, Lidija Pavić, Igor Rešetar, Krunoslav Ladić, Petar Turkalj, Zdenko Moćnik

Predstavnici Ministarstva poljoprivrede: Dario Zagorec, Lana Bačura, Željko Crnojević, Petra Tudor, Marica Maja Dražić, Marijan Sučija, Mirna Dadić Ćućić

Ostali nazočni: Staka Perić - HPK

**Dnevni red:**

1. Usvajanje zapisnika prethodne sjednice Odbora
2. Izvještaj oko dokazane kvalitete
3. Trend proizvodnje mlijeka u RH-kalkulacije
4. Novosti i mogućnosti za sektor kroz Mjere 4.1.1 i 4.1.2
5. IAKS Mjere 2023
6. Razno

**Ad.1.**

Zapisnik s prošle sjednice Odbora jednoglasno je prihvaćen.

**Ad.2.**

Krunoslav Ladić predložio je određene izmjene, što su članovi Odbora prihvatili.

Prijedlog izmjene - Točka 2.

Točka prikupljanja – mjesto na kojem otkupljivač preuzima mlijeko u kamione – cisterne za sakupljanje mlijeka.

Nakon mužnje kravlje mlijeko se hladi i čuva u posebnim spremnicima na točki prikupljanja gdje se mlijeko uzorkuje, a uzorci se najmanje dva puta mjesečno analiziraju na ukupni broj mikroorganizama, kemijski sastav i jedan puta za somatske stanice.

Nakon mužnje kozje i ovčje mlijeko se hladi i čuva u posebnim spremnicima na točci prikupljanja gdje se mlijeko uzorkuje, a uzorci se najmanje dva puta mjesečno analiziraju na ukupni broj mikroorganizama, kemijski sastav i jedan puta na somatske stanice.

Prijedlog Izmjene – Točka 3.2.

Kod termički neobrađenog mlijeka da se ukupni maksimalni broj mikroorganizama od 500.000 u 1 ml mlijeka (postojeći pravilnik) za nadstandar ograniči maksimalan broj od 300.000 mikroorganizama u 1 ml. mlijeka.

Prijedlog izmjene – Točka 3.3.

„Potrebno je voditi evidenciju o istom.“ Zamijeniti sa sljedećim tekstom:

Potrebno je voditi evidenciju o datumu i količini preuzetog mlijeka sa točke prikupljanja mlijeka kao i o datumu dopreme mlijeka u mljekaru.

U primopredajni dokument u rubriku staviti „vrijeme“

**Ad.3.**

Trend proizvodnje mlijeka svake godine sve više pada. Prihodi na farmama su jako mali, ljudi su zbog neisplativosti prešli u druge proizvodnje. Broj proizvođača mlijeka je ispod 3000 i nažalost ta će brojka još više padati. Cijena mlijeka u zadnja 3 mjeseca je u rastu i Odbor se nada kako će se taj trend nastaviti. Cijene žitarica se ne smanjuju, inputi su i dalje jako veliki. Prijedlog Odbora je da se izrade kalkulacije koštanja litre mlijeka i da bude konstantno praćenje istih. Iz MPS savjetuju da se oko kalkulacija Odbor savjetuje s Andreom Ćosić voditeljicom službe – Uprava za stručnu podršku razvoju poljoprivrede, jer savjetodavna to ne radi.

**Ad.4.**

Odbor se složilo kako su dosadašnje mjere za mljekarstvo bile dobre, jer se moglo prijaviti na dosta mjera. Za Mjeru 22. će ići 2 natječaja u kojima nema značajnih promjena osim datuma i načina provjere. Komisija je tražila da se ubrza dodjela i plaćanje do 15.10. Obavezno će biti sudjelovanje u mjeru 10. ili 11., pokušat će se smanjiti administracija poljoprivrednicima.

**Ad.5.**

MPS je izjavilo kako je u Dobrobiti životinja prihvaćena nova kategorija za financiranje – rasplodne junice, gdje su junice definirane kao najmanje 6 mjeseci starosti pa do teljenja ili do najviše 32 mjeseca starosti. Za rasplodne junice će se kao i za mliječne krave moći koristiti određena područja dobrobiti, kao što su: poboljšana hranidba, poboljšani uvjeti smještaja, pristup na otvoreno. Kod eko sheme više nema kod zelenih plaćanja da će se izravno dobiti 70% od osnovnih plaćanja, nego će se morati izabrati određena eko shema koja će se provodit. Zanimljivo za Odbor je što će bivša operacija 10.1.17.PUS koja je imala petogodišnju obvezu, sada ući u eko shemu i imati će jednogodišnju obvezu. Uspjelo je povećanje potpore za obogaćivanje ležišta mliječnih krava – 128,37 eura po uvjetnom grlu, dok je za junad 150,61 eura.

S poštovanjem,

Predsjednik

Odbora za mljekarstvo

Igor Rešetar